કેસની વિગત એવી છે કે, સંજય સોઢા એક દિવસ બાઇક પાછળ રિંકલ ઉર્ફે રિધ્ધી નામની યુવતીને બેસાડીને જઇ રહ્યો હતો. કાનો અને કિસન બન્નેને સાથે જોઇ ગયા હતા, કાના અને કિસનને પણ ઉપરોક્ત યુવતી સાથે મિત્રતા હોવાથી બન્નેને પીછો કરીને ઝઘડો કર્યો હતો. સંજયની પત્ની એસ.ટી.બસ સ્ટેન્ડ પાસે નોકરી કરતી હોવાથી બીજા દિવસે સંજય સ્કૂટરમાં પત્નીને મુકવા જઇ રહ્યો હતો ત્યાર બન્ને શખસે પીછો કરીને અકસ્માત સર્જી ઝઘડો કર્યો હતો. ૨૯ જૂન ૨૦૧૪ ના સાંજે બન્ને આરોપીએ સંજયને સમાધાનના બહાને બોલાવ્યા પછી અપહરણ કરીને મવડી-કણકોટ રોડ પર લઇ ગયા હતા. અહિં ઉગ્ર ઝઘડો કર્યા પછી બન્નેએ ગળા પર છરી ફેરવીને સંજયની હત્યા કરી હતી. હત્યા કર્યા પછી મૃતકના મોબાઇલ અને ખિસ્સામાંથી રોકડ લૂંટીને બન્ને ભાગી ગયા હતા.